ভারতের মেয়ে আমি। অল্প কিছু দিন হল শিকাগো বিশ্ববিদ্যালয়ে পড়তে এসেছি। এ শহরে ভারতীয়দের সংখ্যা কম নয়। তার উপরে স্বামী বিবেকানন্দের বক্তৃতার ১২৫ বছর পূর্তি উপলক্ষে আরএসএস-এর আয়োজনে বিশ্ব হিন্দু কংগ্রেস নিয়ে বেশ খানিকটা সাড়াও পড়েছিল অনাবাসীদের মধ্যে। আবার ফ্যাসিবাদ বিরোধী, ট্রাম্প বিরোধী বিভিন্ন গোষ্ঠী, দলিত সংগঠন, মৌলবাদ বিরোধী নানা সংগঠনের পক্ষ থেকে প্রতিবাদ কর্মসূচির প্রস্তুতিও চলছিল।